નવી દિલ્હી: લોન માફી અને દૂધના ભાવમાં વધારો કરવા મુદ્દે મહારાષ્ટ્રથી શરૂ થયેલું ખેડૂતોનું આંદોલન હવે મધ્યપ્રદેશમાં આગ પકડી રહ્યું છે. મહારાષ્ટ્રમાં પણ ખેડૂતોના આંદોલન દરમિયાન 7 લોકોના મોત થઈ ચૂક્યા છે. તો મધ્યપ્રદેશમાં પણ ખેડૂતોનું આ આંદોલન ભારે હિંસક બની ગયું છે. મધ્યપ્રદેશમાં પોલીસ ફાયરિંગમાં છ લોકોના મોત બાદ ખેડૂતોનું આંદોલન વધુ ઉગ્ર બની ગયું. મધ્યપ્રદેશના ગૃહમંત્રી ભૂપેન્દ્ર સિંહે ગુરુવારે જણાવ્યું હતું કે, મંદસૌરમાં 6 ખેડૂતોનાં મોત પોલીસના ફાયરિંગથી જ થયા છે.